pythainlp/thai-open-data-go-th huggingface dataset:
ย่านชุมชนเก่า: ชุมชนรอบสถานีรถไฟปากท่อ
ที่อยู่: ตำบลปากท่อ อำเภอปากท่อ จังหวัดราชบุรี ภาคตะวันตก
ลักษณะสำคัญ: ชุมชนรอบสถานีรถไฟปากท่อ เป็นชุมชนที่ตั้งอยู่บริเวณโดยรอบสถานีรถไฟปากท่อ ที่มีลักษณะภูมิประเทศเป็นที่ราบลุ่ม ซึ่งปัจจุบันพบเห็นบ้านเก่าลักษณะเป็นห้องแถวไม้ 2 ชั้น (ของชาวไทยเชื้อสายจีน) อยู่บ้าง โดยเฉพาะบริเวณฝั่งตะวันออกเฉียงเหนือของสถานีรถไฟ ตรงถนนเลียบทางรถไฟและถนนราษฎรเกษม ซึ่งบริเวณรอบนอกของชุมชนนั้นจะเป็นพื้นที่เกษตรกรรม
ย่านชุมชนเก่า: ชุมชนตลาดถนนเขางู
ที่อยู่: ตำบลหน้าเมือง อำเภอเมืองราชบุรี จังหวัดราชบุรี ภาคตะวันตก
ลักษณะสำคัญ: ชุมชนตลาดถนนเขางู เป็นชุมชนย่านตลาดการค้าบริเวณถนนเขางูในเขตอำเภอเมืองราชบุรี ตั้งแต่แยกบริเวณทิศเหนือลงมาถึงสามแยกทางทิศใต้ที่ตัดกับถนนเจดีย์หัก พบอาคารพาณิชย์ในลักษณะห้องแถวไม้ 2 ชั้นอยู่บริเวณสองฝั่งของถนน ซึ่งถนนเขางูนี้เป็นบริเวณแหล่งผลิตและจำหน่ายโอ่งมังกรหรือโอ่งราชบุรีที่ขึ้นชื่อ
ย่านชุมชนเก่า: ชุมชนตลาดบางแพ
ที่อยู่: ตำบลบางแพ อำเภอบางแพ จังหวัดราชบุรี ภาคตะวันตก
ลักษณะสำคัญ: ชุมชนตลาดบางแพ เป็นชุมชนย่านตลาดการค้า บริเวณสองฝั่งของถนนตลาดในเขตตำบลบางแพ โดยมีพื้นที่เป็นที่ราบลุ่มที่มีลำคลองไหลผ่านทางฝั่งตะวันออก ซึ่งในอดีตเป็นบริเวณที่เป็นจุดจอดพักแพ จึงทำให้มีผู้คนมาสร้างบ้านเรือนอยู่อาศัยมาก จนเกิดสาธารณูปการ อาคารพาณิชย์และ "ตลาดบางแพ" ขึ้น ปัจจุบันพบอาคารเก่าและเรือนไทยอยู่บ้าง โดยประชาชนส่วนใหญ่ประกอบอาชีพการเกษตรกรรมประเภททำสวน ทำนาข้าว ทำบ่อเลี้ยงปลาและกุ้ง
ย่านชุมชนเก่า: ชุมชนตลาดน้ำหลักห้า (คลองโพธิ์หัก)
ที่อยู่: ตำบลประสาทสิทธิ์ อำเภอดำเนินสะดวก จังหวัดราชบุรี ภาคตะวันตก
ลักษณะสำคัญ: ชุมชนตลาดน้ำหลักห้า (คลองโพธิ์หัก) เป็นชุมชนริมน้ำเก่าแก่บริเวณหลักห้าของคลองดำเนินสะดวก (บริเวณคลองโพธิ์หัก) โดยเฉพาะบริเวณหน้าวัดปราสาทสิทธิ์ และต่อเนื่องทั้งสองฝั่งของคลองดำเนินสะดวก โดยมีสภาพพื้นที่ส่วนใหญ่เป็นที่ราบลุ่มที่มีคูคลองจำนวนมาก ซึ่งในอดีตเคยเป็นตลาดน้ำที่มีชื่อเสียงอย่างมาก (ได้รับการประชาสัมพันธ์โดย ททท.) แต่ในพบปัจจุบันนั้นไม่มีตลาดอยู่แล้ว โดยบริเวณดังกล่าวยังเป็นพื้นที่รอยต่อของจังหวัดราชบุรีและจังหวัดสมุทรสาครอีกด้วย
ย่านชุมชนเก่า: ชุมชนตลาดน้ำดำเนินสะดวก
ที่อยู่: ตำบลดำเนินสะดวก อำเภอดำเนินสะดวก จังหวัดราชบุรี ภาคตะวันตก
ลักษณะสำคัญ: ชุมชนตลาดน้ำดำเนินสะดวก เป็นชุมชนเก่าแก่ย่านตลาดน้ำคลองดำเนินสะดวก (บริเวณตลาดน้ำปากคลองราชบุรี หรือ ตลาดนัดหลักแปด) ซึ่งเริ่มมีการตั้งถิ่นฐานขึ้นหลังจากการขุดเชื่อมระหว่างแม่น้ำท่าจีนกับแม่น้ำแม่กลองในสมัย ร.4 ปัจจุบันเป็นสถานที่ท่องเที่ยวในบรรยากาศตลาดน้ำที่มีชื่อเสียงของจังหวัดราชบุรี ซึ่งจะพบอาคารและร้านค้าลักษณะห้องแถวไม้อยู่สองฝั่งของบริเวณตลาดน้ำแห่งนี้
ย่านชุมชนเก่า: ตลาดน้ำคลองลัดพลี
ที่อยู่: ตำบลสีหมื่น อำเภอดำเนินสะดวก จังหวัดราชบุรี ภาคตะวันตก
ลักษณะสำคัญ: ตลาดน้ำคลองลัดพลี เป็นชุมชนย่านตลาดน้ำบริเวณคลองลัดพลี (อยู่ทางตอนเหนือของตลาดน้ำดำเนินสะดวก) ซึ่งมีอาคารร้านค้าที่เป็นห้องแถวไม้เก่าอยู่สองฝั่งของคลองลัดพลี โดยชื่อของตลาดนั้นเพี้ยนมาจาก "คลองลัดราชบุรี" มาเป็น "คลองลัดพลี" ตั้งอยู่หน้าวัดราษฎร์เจริญธรรม (วัดสุน) เป็นตลาดน้ำที่แสดงถึงวิถีชีวิตของชาวคลองอำเภอดำเนินสะดวกและเป็นสถานที่ท่องเที่ยวทางวัฒนธรรมซึ่งเป็นส่วนหนึ่งของตลาดน้ำดำเนินสะดวก
ย่านชุมชนเก่า: ชุมชนลาวเวียงบ้านเลือก
ที่อยู่: ตำบลบ้านเลือก อำเภอโพธาราม จังหวัดราชบุรี ภาคตะวันตก
ลักษณะสำคัญ: ชุมชนลาวเวียงบ้านเลือก เป็นชุมชนชาวลาวเวียง (ชาวลาวที่อพยพมาจากเวียงจันทร์) ซึ่งอาคารบ้านเรือนเกาะกลุ่มอยู่ทางฝั่งตะวันตกของคลอง ซึ่งมีบริเวณโดยรอบชุมชนเป็นพื้นที่เกษตรกรรม เนื่องจากเป็นพื้นที่ราบลุ่มชายแม่น้ำที่เหมาะแก่การทำนาและทำสวน ซึ่งมีคลองชลประทานส่งน้ำทั่วถึง ปัจจุบันมีสภาพอาคารบ้านเรือนปรับเปลี่ยนเป็นแบบสมัยใหม่ เนื่องจากมีถนนเพชรเกษมสายเก่าตัดผ่าน
ย่านชุมชนเก่า: ชุมชนบ้านคลองมอญ
ที่อยู่: ตำบลดอนกรวย อำเภอดำเนินสะดวก จังหวัดราชบุรี ภาคตะวันตก
ลักษณะสำคัญ: ชุมชนบ้านคลองมอญ เป็นชุมชนเก่าซึ่งมีชาวบ้านอาศัยอยู่เป็นจำนวนมาก แต่เดิมเรียกชื่อว่า "โคกกรวย" ต่อมาเรียกว่า "ดอนกรวย" โดยบริเวณทางทิศใต้ของคลองมอญ ซึ่งตั้งอยู่ในหมู่ที่ 9 บริเวณทิศใต้ของเส้นทางหลวงหมายเลข 3336 และฝั่งตะวันตกของเส้นทางหลวงหมายเลข 325 ซึ่งพื้นที่ชุมชนส่วนใหญ่เป็นที่ราบลุ่มที่มีลำคลองไหลผ่านหลายสายทำให้มีน้ำตลอดปี ประชากรส่วนใหญ่ประกอบอาชีพการเกษตร คือ ทำสวนผลไม้และสวนผักต่าง ๆ
ย่านชุมชนเก่า: ชุมชนตลาดเมืองลพบุรี
ที่อยู่: ตำบลท่าหิน อำเภอเมืองลพบุรี จังหวัดลพบุรี ภาคกลาง
ลักษณะสำคัญ: ชุมชนตลาดเมืองลพบุรี เป็นชุมชนย่านการค้าบริเวณตลาดเก่าริมน้ำท่าโพธิ์และตลาดเก่าท่าขุนนาง ต่อเนื่องกับบริเวณถนนพระรามและสถานีรถไฟลพบุรี เป็นพื้นที่ที่เคยเป็นท่าน้ำและตลาดสำคัญของเมือง มีคุณค่าในเชิงประวัติศาสตร์ในเชิงการเป็นพื้นที่ค้าขายที่ยังคงสืบเนื่องมาจนถึงปัจจุบัน และเป็นที่ตั้งถิ่นฐานแรกของคนจีนแต้จิ๋วในเมืองเก่าลพบุรี ซึ่งเข้ามาประกอบกิจการค้าขายตามแนวถนนพระราม ก่อนที่จะกระจายมาอยู่อาศัยในพื้นที่เมืองเก่าส่วนที่เป็นพื้นที่พาณิชยกรรมในปัจจุบัน
ย่านชุมชนเก่า: ชุมชนย่านถนนสีหราชเดโชชัย
ที่อยู่: ตำบลทะเลชุบศร อำเภอเมืองลพบุรี จังหวัดลพบุรี ภาคกลาง
ลักษณะสำคัญ: ชุมชนย่านถนนสีหราชเดโชชัย เป็นชุมชนย่านการค้าบริเวณถนนสีหราชเดโชชัยต่อเนื่องกับถนนพญาอนุชิต (อยู่ระหว่างถนนสีหราชเดโชชัยและถนนรามเดโช) และบริเวณถนนรามเดโช โดยมีคูน้ำอยู่ทางฝั่งตะวันตกของพื้นที่ สภาพพื้นที่โดยทั่วไปเป็นที่ลุ่มขนาดใหญ่ ซึ่งมีบ้านเรือนลักษณะบ้านเดี่ยวในแปลงที่ดินขนาดเล็กริมถนนซึ่งอยู่ติดกันเป็นกลุ่ม โดยชาวบ้านส่วนใหญ่ประกอบอาชีพทำนา ทำดินสอพองและผลิตภัณฑ์ทองเหลือง
ย่านชุมชนเก่า: ชุมชนบ้านหมี่
ที่อยู่: ตำบลบ้านหมี่ อำเภอบ้านหมี่ จังหวัดลพบุรี ภาคกลาง
ลักษณะสำคัญ: ชุมชนบ้านหมี่ เป็นชุมชนย่านการค้าบริเวณตลาดบ้านหมี่ต่อเนื่องกับสถานีรถไฟบ้านหมี่ (ทางฝั่งตะวันออก) ถนนประชาอุทิศ ถนนปิยบุตรและถนนเทศบาล โดยมีสภาพทั่วไปเป็นที่ราบลุ่ม ซึ่งมีระบบชลประทานที่เหมาะแก่การทำนา ทำให้ตำบลบ้านหมี่สามารถทำนาได้ตลอดปี ซึ่งผู้คนส่วนใหญ่ของอำเภอบ้านหมี่จะเป็นชาวไทยพวนที่อพยพมาจากประเทศลาวเมื่อประมาณ 135 ปีที่แล้ว โดยในชุมชนมีสินค้าสำคัญ ได้แก่ ดอกไม้ประดิษฐ์และพวงกุญแจลูกปัด เป็นต้น
ย่านชุมชนเก่า: ชุมชนคลองบางนกแขวก
ที่อยู่: ตำบลบางนกแขวก อำเภอบางคนที จังหวัดสมุทรสงคราม ภาคกลาง
ลักษณะสำคัญ: ชุมชนคลองบางนกแขวก เป็นชุมชนย่านการค้าริมคลองบางนกแขวก ซึ่งเป็นคลองที่แยกมาจากแม่น้ำแม่กลอง ตั้งอยู่บริเวณรอยต่อระหว่างจังหวัดสมุทรสงครามกับราชบุรีในพื้นที่ราบลุ่มริมฝั่งแม่น้ำ ซึ่งดินมีความอุดมสมบูรณ์เหมาะแก่การเพาะปลูก โดยภายในชุมชนประกอบด้วยชุมชนชาวคริสต์ โบสถ์คริสต์ อาคารร้านค้า เรือนแถวไม้ริมน้ำและสวนผลไม้แบบยกร่อง
ย่านชุมชนเก่า: ชุมชนริมคลองบางน้อย
ที่อยู่: ตำบลกระดังงา อำเภอบางคนที จังหวัดสมุทรสงคราม ภาคกลาง
ลักษณะสำคัญ: ชุมชนริมคลองบางน้อย เป็นชุมชนการค้าย่านตลาดน้ำริมคลองบางน้อย บริเวณปากคลองบางน้อยหรือบางน้อยนอกต่อเนื่องกับหน้าวัดเกาะแก้ว ซึ่งเป็นชุมชนริมน้ำเก่าแก่ที่มีบ้านเรือนห้องแถวไม้ริมน้ำ และมีพื้นที่ส่วนใหญ่ของตำบลเป็นพื้นร่องสวนมะพร้าว พื้นที่นาและพื้นที่เพาะปลูกผลไม้อื่น ๆ ปัจจุบันชาวบ้านมีการรวมกลุ่มผู้ปลูกมะพร้าวและกุ่มผลิตภัณฑ์จากสมุนไพรอยู่ด้วย
ย่านชุมชนเก่า: ชุมชนริมแควอ้อม
ที่อยู่: ตำบลแควอ้อม อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมแควอ้อม เป็นชุมชนริมคลองแควอ้อม ตั้งอยู่ในพื้นที่ราบลุ่มทางฝั่งตะวันตกของแม่น้ำแม่กลอง เป็นชุมชนบริเวณรอยต่อของตำบลแควอ้อม อำเภออัมพวา กับตำบลบางกุ้ง อำเภอบางคนที ซึ่งเป็นพื้นที่ที่มีความอุดมสมบูรณ์และเหมาะกับการทำเกษตรกรรม โดยมีบ้านเรือนส่วนใหญ่เป็นห้องแถวไม้เก่าตั้งอยู่ริมสองฝั่งคลอง ปัจจุบันเป็นแหล่งผลิตและจำหน่ายปลาส้มสมุนไพรและไม้ผลแปรรูป (ไวน์ผลไม้) ที่มีชื่อเสียง
ย่านชุมชนเก่า: ชุมชนริมคลองวัดประดู่ป่า
ที่อยู่: ตำบลวัดประดู่ อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมคลองวัดประดู่ป่า เป็นชุมชนเก่าแก่บริเวณริมคลองวัดประดู่ ซึ่งตั้งอยู่บริเวณรอยต่อของตำบลวัดประดู่ จังหวัดสมุทรสงคราม กับตำบลจอมประทัด จังหวัดราชบุรี โดยมีพื้นที่ส่วนใหญ่เป็นที่ราบลุ่ม ที่มีลำคลองหลายสายไหลผ่าน โดยมีบ้านเรือนในลักษณะบ้านเดี่ยวแบบ "บ้านในสวน" ที่มีใต้ถุนบ้าน กระจายตัวอยู่ภายในพื้นที่ ปัจจุบันราษฎรส่วนใหญ่ประกอบอาชีพทำสวนมะพร้าว สวนส้มโอ นาข้าวและเลี้ยงปลา และมี "วุ้นมะพร้าว" เป็นผลิตภัณฑ์ที่สำคัญของชุมชน
ย่านชุมชนเก่า: ชุมชนริมคลองบางแค
ที่อยู่: ตำบลบางแค อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมคลองบางแค เป็นชุมชนริมคลองบางแค ซึ่งตั้งอยู่บริเวณที่ราบลุ่มทางฝั่งตะวันตกของแม่น้ำแม่กลอง โดยมีลำคลองหลายสายไหลผ่านและมีน้ำล้อมรอบ ทำให้มีความอุดมสมบูรณ์เหมาะแก่การทำการเกษตร จึงมีพื้นที่เพาะปลูกพืชสวนเป็นส่วนใหญ่ โดยเฉพาะส้มโอและลิ้นจี่ บ้านเรือนส่วนใหญ่เป็น "บ้านไม้ในสวนแบบยกพื้น" ในบริเวณริมคลองบางแคและมีร้านค้าปลีกภายในชุมชนหลายร้าน โดยปัจจุบันยังเป็นแหล่งผลิตสินค้าน้ำตาลมะพร้าวและกล้วยแปรรูปที่มีชื่อเสียง
ย่านชุมชนเก่า: ชุมชนริมคลองบางโพงพาง
ที่อยู่: ตำบลอัมพวา อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมคลองบางโพงพาง เป็นชุมชนริมคลองบางโพงพางในบริเวณพื้นที่ที่ราบลุ่ม ซึ่งมีแม่น้ำแม่กลองไหลผ่านและมีลำคลองผ่านหลายสาย รวมถึงได้รับอิทธิพลจากน้ำทะเลหนุน ทำให้มีน้ำไหลขึ้นลงตลอดปี พื้นที่ส่วนใหญ่จึงเป็นสวนผลไม้ เช่น สวนลิ้นจี่ สวนส้มโอ สวนมะพร้าว สวนมะม่วง ฯลฯ บ้านเรือนทั่วไปเป็นบ้านไม้ริมคลองผสมกับบ้านเดี่ยวยกพื้นในสวนผลไม้ โดยบ้านเรือนในชุมชนริมคลองบางโพงพางนั้นเป็นต้นแบบของ "โฮมสเตย์แห่งแรกของอัมพวา"
ย่านชุมชนเก่า: ชุมชนริมคลองประชาชมชื่น
ที่อยู่: ตำบลสวนหลวง อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมคลองประชาชมชื่น เป็นชุมชนเก่าบริเวณริมคลองประชาชมชื่น ซึ่งตั้งอยู่ในหมู่ 11 และ 12 "บ้านคลองประชาชมชื่น" เป็นพื้นที่ราบลุ่มที่มีแม่น้ำลำคลองสายย่อยจากแม่น้ำแม่กลองกระจายทั่วพื้นที่ ทำให้เหมาะแก่การเกษตร ประชาชนส่วนใหญ่จึงประกอบอาชีพเกษตรกรรมโดยเฉพาะการทำสวนลิ้นจี่ ส้มโอและมะพร้าว มีบ้านเรือนส่วนใหญ่เป็นบ้านไม้ริมน้ำและบ้านเดี่ยวยกพื้นในบริเวณสวนผลไม้ โดยมีผลิตภัณฑ์ชุมชนที่สำคัญ ได้แก่ น้ำตาลมะพร้าว ผักปลอดสารพิษและขนมไทย
ย่านชุมชนเก่า: ชุมชนริมคลองบางจาก
ที่อยู่: ตำบลบางช้าง อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมคลองบางจาก เป็นชุมชนเกษตรกรรมบริเวณริมคลองบางจาก ทางฝั่งตะวันออกของแม่น้ำแม่กลอง ในบรรยากาศวิถีชีวิตความเป็นอยู่ของผู้คนในลักษณะชุมชนริมแม่น้ำ ซึ่งมีบ้านเรือนไม้ลักษณะเรือนไทยแบบยกพื้นตั้งอยู่บริเวณสองฝั่งคลอง สภาพพื้นที่ส่วนใหญ่เป็นที่ราบลุ่มแม่น้ำจึงมีการปลูกพืชสวนเป็นส่วนใหญ่ ชาวบ้านส่วนใหญ่ประกอบอาชีพหลัก ทำสวน ค้าขายและรับจ้าง ปัจจุบันชุมชนมีผลิตภัณฑ์งานจักสานจากก้านมะพร้าว เครื่องเบญจรงค์ บ้านเล็ก-เรือจิ๋วและขนมไทยโบราณเป็นสินค้าที่สำคัญของชุมชน
ย่านชุมชนเก่า: ชุมชนริมคลองอัมพวา
ที่อยู่: ตำบลอัมพวา อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนริมคลองอัมพวา เป็นชุมชนการค้าย่านตลาดน้ำอัมพวา ซึ่งเป็นชุมชนเก่าแก่ในแถบที่ราบลุ่มน้ำแม่กลองมาตั้งแต่อดีตและเป็นสถานที่ประสูติของรัชกาลที่ 2 โดยมีบ้านเรือนร้านค้าหนาแน่นอยู่บริเวณแนวคลองอัมพวา ถนนประชาเศรษฐ์และถนนประชาอุทิศ ชุมชนแห่งนี้ประกอบไปด้วยกลุ่มอาคารไม้ลักษณะต่าง ๆ ระบบคลอง ระบบสวน และมีพื้นที่ส่วนใหญ่เป็นสวนผลไม้ เช่น สวนลิ้นจี่ สวนส้มโอ สวนมะพร้าวและสวนมะม่วง ฯลฯ นอกจากนี้ยังมีเตาตาล กลุ่มผลิตเบญจรงค์และขนมไทยที่มีชื่อเสียงอยู่ด้วย ปัจจุบันมีการพัฒนาด้านการท่องเที่ยวทำให้วิถีชีวิตเปลี่ยนไปจากเดิมมาก
ย่านชุมชนเก่า: ชุมชนริมคลองแม่กลอง
ที่อยู่: ตำบลแม่กลอง อำเภอเมืองสมุทรสงคราม จังหวัดสมุทรสงคราม ภาคกลาง
ลักษณะสำคัญ: ชุมชนริมคลองแม่กลอง เป็นชุมชนชาวประมงในบริเวณริมคลองแม่กลองต่อเนื่องกับชายทะเลปากอ่าวแม่กลอง โดยเป็นที่ราบลุ่มชายฝั่งทะเลอ่าวไทย ในลักษณะพื้นที่ป่าชายเลนที่มีความอุดมสมบูรณ์ทางทรัพยากรธรรมชาติสิ่งแวดล้อม จึงมีความอุดมสมบูรณ์และเป็นแหล่งอาหารทะเลที่สำคัญ โดยเฉพาะการทำการประมงน้ำกร่อย ประมงชายฝั่งทะเล การทำนาเกลือและนากุ้ง โดยมีบ้านเรือนส่วนใหญ่อยู่บริเวณฝั่งตะวันตกของถนนทรงธรรมและช่วงปลายของถนนวิชิตภัคดี โดยมีสินค้าหัตถกรรม (เซรามิก) ปลาทูซาเตี๊ยะแม่กลองและไข่วิจิตรศิลป์เป็นสินค้าที่สำคัญ
ย่านชุมชนเก่า: ชุมชนริมแม่น้ำแม่กลอง
ที่อยู่: ตำบลแม่กลอง อำเภอเมืองสมุทรสงคราม จังหวัดสมุทรสงคราม ภาคกลาง
ลักษณะสำคัญ: ชุมชนริมแม่น้ำแม่กลอง เป็นชุมชนประมงริมแม่น้ำตรงปากน้ำแม่น้ำแม่กลองก่อนไหลออกสู่ทะเลอ่าวไทย มีลักษณะเป็นที่ราบลุ่มและป่าชายเลนบริเวณชายฝั่งทะเลอ่าวไทย ที่มีความอุดมสมบูรณ์ทางทรัพยากรธรรมชาติสิ่งแวดล้อมและเป็นแหล่งอาหารทะเลที่สำคัญ โดยมีการทำการประมงน้ำกร่อยและประมงชายฝั่งทะเล มีบ้านเรือนและร้านค้าอยู่หนาแน่นในบริเวณตะวันตกของถนนราษฎร์ประสิทธิ์และตะวันออกของถนนแหลมใหญ่ และมีสะพานแม่กลองเป็นสะพานสำคัญที่เชื่อมพื้นที่ระหว่างสองฝั่งของแม่น้ำแม่กลอง
ย่านชุมชนเก่า: ชุมชนบริเวณบางจะเกร็ง
ที่อยู่: ตำบลบางจะเกร็ง อำเภอเมืองสมุทรสงคราม จังหวัดสมุทรสงคราม ภาคกลาง
ลักษณะสำคัญ: ชุมชนบริเวณบางจะเกร็ง เป็นชุมชนเกษตรกรรมบนเป็นที่ราบชายฝั่ง บริเวณรอยต่อระหว่างตำบลบางจะเกร็งกับตำบลแม่กลอง โดยมีลำคลองบางจะเกร็งเป็นแนวเขตระหว่าง 2 ตำบล ซึ่งมีบ้านเรือนมากมายตั้งอยู่บริเวณสองฝั่งคลองบางจะเกร็งตั้งแต่ถนนราชญาติรักษา (ทางทิศเหนือ) ต่อเนื่องลงมาทั้งมาจนถึงถนนราษฎร์ประสิทธิ์ (ทางทิศใต้) ราษฎรส่วนใหญ่ของตำบลสืบเชื้อสายมาจากชาวมอญที่ลี้ภัยสงครามมาจากเมืองหงสาวดี โดยในปัจจุบันเกิดการผสมผสานทางวัฒนธรรมระหว่างชาวมอญและคนไทยดั้งเดิม และมีกลุ่มสินค้าและผลิตภัณฑ์ที่น่าสนใจ เช่น กลุ่มผ้าบาติก กลุ่มกาละแมรามัญและกลุ่มเกษตรกร
ย่านชุมชนเก่า: ชุมชนบริเวณแหลมใหญ่
ที่อยู่: ตำบลแหลมใหญ่ อำเภอเมืองสมุทรสงคราม จังหวัดสมุทรสงคราม ภาคกลาง
ลักษณะสำคัญ: ชุมชนบริเวณแหลมใหญ่ เป็นชุมชนชาวประมงริมน้ำที่ตั้งอยู่ฝั่งตะวันตกของน้ำแม่กลองบริเวณปากน้ำหรือแหลมใหญ่ (ฝั่งตรงข้ามตำบลบางจะเกร็ง) โดยพื้นที่ริมคลองจะเป็นป่าไม้และบริเวณใกล้คลองส่วนใหญ่จะมีลักษณะเป็นตามหมู่บ้านสวนตาล รวมถึงมีป่าชายเลนที่มีความอุดมสมบูรณ์สำหรับการเพาะพันธุ์สัตว์ทะเลตามธรรมชาติ อาชีพหลักของชาวบ้าน คือ การทำสวนและการเพาะเลี้ยงสัตว์น้ำ การทำมะพร้าวขาว ทำปลาหมึกกรอบและไข่เค็ม โดยมี "การแข่งขันเรือใบภูมิปัญญาท้องถิ่นวัดปากสมุทร" เป็นกิจกรรมที่สำคัญของพื้นที่
ย่านชุมชนเก่า: ชุมชนบริเวณเมืองเก่าแม่กลอง
ที่อยู่: ตำบลแม่กลอง อำเภอเมืองสมุทรสงคราม จังหวัดสมุทรสงคราม ภาคกลาง
ลักษณะสำคัญ: ชุมชนบริเวณเมืองเก่าแม่กลอง เป็นชุมชนย่านตลาดการค้าบริเวณฝั่งตะวันออกของแม่น้ำแม่กลอง ตั้งแต่สถานีรถไฟแม่กลองต่อเนื่องถึงตลาดแม่กลอง ตลาดร่มหุบ วัดเพชรสมุทร ถนนเพชรสมุทรและถนนเกษมสุข ลักษณะส่วนใหญ่เป็นตึกแถว ในอดีตเรียกว่า "แขวงบางช้าง" ต่อมาสมัยกรุงธนบุรีได้แยกออกจากจังหวัดราชบุรีเรียกว่า "เมืองแม่กลอง" และเปลี่ยนชื่อเป็นสมุทรสงครามในปีใดนั้นไม่ปรากฏแน่ชัดแต่ สันนิษฐานไว้ว่าเปลี่ยนราวปี พ.ศ.2295 ถึงปี พ.ศ.2299 ปัจจุบันพัฒนาเป็นย่านพาณิชยกรรมและเป็นที่ตั้งของสถานที่สำคัญทางราชการ ศาสนาและแหล่งการค้าที่สำคัญของจังหวัด
ย่านชุมชนเก่า: ชุมชนบ้านเขายี่สาร
ที่อยู่: ตำบลยี่สาร อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนบ้านเขายี่สาร เป็นชุมชนเก่าแก่ที่อยู่รอบเนินเขาเตี๊ย ๆ เรียกว่า "เขายี่สาร" ตามเส้นทางหลวงชนบทหมายเลข 2021 ซึ่งเป็นส่วนหนึ่งของชุมชนในเขตทะเลรอบอ่าวไทย มีลักษณะเป็นบ้านเดี่ยวเรือนไม้ริมน้ำบริเวณพื้นที่ราบลุ่มป่าชายเลน มีป่าไม้โกงกาง บ่อเลี้ยงกุ้งและปู โดยปัจจุบันบ้านยี่สารเป็นแหล่งภูมิปัญญาในการเผาถ่านขาย โดยมีการปลูกต้นโกงกางแบบหมุนเวียน และมีกิจกรรมล่องเรือชมวิถีชิวิตและธรรมชาติริมฝั่งคลองยี่สาร โดยมีสินค้าที่สำคัญ เช่น ปลาหมอเทศแดดเดียว ผ้าฝ้ายมัดย้อมจากเปลือกไม้ ถ่านเผาบ้านยี่สาร น้ำส้มควันไม้และสิ่งประดิษฐ์จากไม้
ย่านชุมชนเก่า: ชุมชนตลาดน้ำท่าคา
ที่อยู่: ตำบลท่าคา อำเภออัมพวา จังหวัดสมุทรสงคราม ภาคกลาง
ลักษณะสำคัญ: ชุมชนตลาดน้ำท่าคา เป็นชุมชนเกษตรกรรมเก่าแก่บริเวณที่ราบลุ่มริมน้ำในพื้นที่หมู่ที่ 2 ตำบลท่าคา มีเส้นทางหลวงชนบทหมายเลข 3011 ตัดผ่านพื้นที่ในแนวเหนือใต้ ชุมชนแห่งนี้ได้พัฒนากลายเป็นชุมชนการค้าและแหล่งท่องเที่ยว ที่ชื่อว่า ตลาดน้ำท่าคา จากการนำสินค้าประเภทผักและผลไม้ประจำท้องถิ่นจากสวนใส่เรือล่องมาค้าขายตามลำคลอง บ้านเรือนส่วนใหญ่เป็นบ้านเดี่ยวเรือนไม้อยู่ริมน้ำ ประชาชนส่วนใหญ่ในพื้นที่พูดภาษาไทย นับถือศาสนาพุทธ อาชีพหลักของชาวบ้าน คือ การทำสวน โดยมีผลิตภัณฑ์น้ำตาลมะพร้าวเป็นสินค้าที่สำคัญของพื้นที่
ย่านชุมชนเก่า: ชุมชนนาเกลือบางแก้ว
ที่อยู่: ตำบลบางแก้ว อำเภอเมืองสมุทรสงคราม จังหวัดสมุทรสงคราม ภาคกลาง
ลักษณะสำคัญ: ชุมชนนาเกลือบางแก้ว เป็นชุมชนชาวนาเกลือ ซึ่งเป็นแหล่งผลิตเกลือที่สำคัญของสมุทรสงคราม มีองค์ประกอบของกลุ่มบ้านเรือนเดี่ยวริมคลอง นาเกลือ ฉางเกลือและกังหันวิดน้ำ โดยตั้งอยู่ในพื้นที่หมู่ที่ 2 บ้านบางแก้ว มีเส้นทางหลวงหมายเลข 35 ตัดผ่านพื้นที่ โดยมีพื้นที่ส่วนใหญ่เป็นนาเกลือเนื่องจากมีลักษณะของพื้นที่เป็นที่ราบลุ่มติดชายฝั่งอ่าวไทยที่มีน้ำทะเลท่วมถึง ดินจึงเป็นดินเค็มเหมาะแก่การทำนาเกลือ รวมถึงมีพื้นที่ป่าชายเลนเป็นแหล่งเพาะพันธุ์สัตว์น้ำธรรมชาติและที่อยู่อาศัยของนกทะเลหลายชนิด อาชีพหลัก คือ การทำนาเกลือ ประมงชายฝั่งและการเพาะเลี้ยงสัตว์น้ำ
ย่านชุมชนเก่า: ชุมชนท่าฉลอม
ที่อยู่: ตำบลท่าฉลอม อำเภอเมืองสมุทรสาคร จังหวัดสมุทรสาคร ภาคกลาง
ลักษณะสำคัญ: ชุมชนท่าฉลอม เป็นชุมชนชาวประมง "ท่าฉลอม" บริเวณบ้านแหลมริมแม่น้ำท่าจีนต่อเนื่องกับบริเวณรอบสถานีรถไฟบ้านแหลม ซึ่งในอดีตตำบลท่าฉลอมเคยเป็นที่ตั้งสุขาภิบาลแห่งแรกของประเทศไทย (พ.ศ. 2448) ปัจจุบันในพื้นที่มีตลาด วัด ศาลเจ้า และกิจการต่อเรือและประมงตั้งเรียงรายอยู่เป็นจำนวนมากบนฝั่งแม่น้ำท่าจีน ซึ่งยังพบเห็นอาคารเก่าในลักษณะห้องแถวไม้และอาคารก่ออิฐถือปูน 2 ชั้น ในลักษณะดั้งเดิมอยู่ในพื้นที่ โดยบริเวณตลาดริมน้ำจะมีพ่อค้าแม่นำสินค้าทะเลสด ๆ มาขายส่งกันมากมาย รวมถึงมีกลุ่มหัตถกรรมตุ๊กตาเรือประมงจิ๋วในพื้นที่ด้วย
ย่านชุมชนเก่า: ชุมชนตลาดน้ำบ้านแพ้ว
ที่อยู่: ตำบลหลักสาม อำเภอบ้านแพ้ว จังหวัดสมุทรสาคร ภาคกลาง
ลักษณะสำคัญ: ชุมชนตลาดน้ำบ้านแพ้ว ตลาดเก่าบ้านแพ้วหรือที่เรียกว่า "ตลาดริมน้ำบ้านแพ้ว" เป็นตลาดเก่าแก่ที่มีมานานคู่กับคลองดำเนินสะดวก ในอดีตเคยเป็นตลาดที่เฟื่องฟูมากในสมัยที่มีการสัญจรกันทางน้ำเป็นหลัก ปัจจุบันร้านค้าบางร้านปิดตัวเองไป แต่ก็มีบางร้านยังเปิดอยู่ โดยอาคารร้านค้าส่วนใหญ่จะเป็นห้องแถวไม้ 2 ชั้นแบบเก่าที่สร้างยาวต่อเนื่องเป็นแนวยาว หันหน้าออกสู่คลองดำเนินสะดวก มีการจำหน่ายสินค้าหลากหลายชนิดที่ทำให้สัมผัสถึงบรรยากาศของตลาดแบบดั้งเดิมได้
ย่านชุมชนเก่า: ชุมชนตลาดมหาชัย (เดิม)
ที่อยู่: ตำบลมหาชัย อำเภอมหาชัย จังหวัดสมุทรสาคร ภาคกลาง
ลักษณะสำคัญ: ชุมชนตลาดมหาชัย (เดิม) เป็นชุมชนย่านตลาดการค้าและท่าเรือประมง (ท่าฉลอม) ริมแม่น้ำท่าจีนฝั่งตะวันออก (ปากน้ำท่าจีน) ในพื้นที่เขตเทศบาลนครสมุทรสาคร โดยเฉพาะบริเวณสถานีรถไฟมหาชัย ตลาดสดมหาชัยแห่งเก่าต่อเนื่องถึงบริเวณวัดมหาชัย ซึ่งอยู่ทางฝั่งตรงข้ามกับบ้านแหลม ปัจจุบันพบร้านค้าที่จำหน่ายอาหารทะเล ในลักษณะอาคารก่ออิฐถือปูนแบบห้องแถว 2 ชั้น ที่มีอายุเก่าแก่มากกว่า 50 ปี ตั้งอยู่สองฝั่งของถนนสุขาภิบาล และภายในบริเวณย่านท่าเรือมหาชัยยังมี "ตลาดยายพ่วง" เป็นจุดค้าขายอาหารทะเลสด ๆ ที่มาจากทะเลอีกด้วย
ย่านชุมชนเก่า: ชุมชนตลาดตัวเมืองสิงห์บุรี
ที่อยู่: ตำบลบางพุทรา อำเภอเมืองสิงห์บุรี จังหวัดสิงห์บุรี ภาคกลาง
ลักษณะสำคัญ: ชุมชนตลาดตัวเมืองสิงห์บุรี เป็นชุมชนตลาดหลักของเมืองสิงห์บุรี มีสภาพพื้นที่เป็นที่ราบลุ่มลักษณะเป็นลูกคลื่นลอนสั้น จากการทับถมของตะกอนริมแม่น้ำเจ้าพระยาที่ไหลผ่านพื้นที่ ปัจจุบันพบบ้านเก้าลักษณะห้องแถวไม้ 2 ชั้นอยู่บ้าง โดยเฉพาะบริเวณถนนขุนสวรรค์และถนนนายจันทร์หนวดเขี้ยว อาชีพหลักของชาวบ้าน คือ การค้าขาย และอาชีพเสริม คือ รับจ้าง มีผลิตภัณฑ์ที่สำคัญ ได้แก่ ขนมเปี๊ยะ ข้าวเกรียบปลาช่อน ผลิตภัณฑ์เนื้อสัตว์แปรรูป ผลิตภัณฑ์สปาและเครื่องทอง
ย่านชุมชนเก่า: ชุมชนตลาดบ้านแป้ง
ที่อยู่: ตำบลบ้านแป้ง อำเภอพรหมบุรี จังหวัดสิงห์บุรี ภาคกลาง
ลักษณะสำคัญ: ชุมชนตลาดบ้านแป้ง เป็นย่านตลาดเก่าริมแม่น้ำเจ้าพระยาบริเวณวัดกลางธนรินทร์ มีสภาพเป็นพื้นที่ราบลุ่มมีแม่น้ำเจ้าพระยาไหลผ่านทางด้านทิศตะวันตก ซึ่งในอดีตชาวบ้านแป้งเป็นชาวลาวเวียงจันทร์ที่เคลื่อนย้ายมาตั้งแต่สมัยกรุงศรีอยุธยาเป็นราชธานี ปัจจุบันเป็นชุมชนเล็ก ๆ ที่มีอาคารไม้ห้องแถวอยู่ไม่กี่ห้อง โดยมีสินค้าที่ขึ้นชื่อ คือ ก๋วยเตี๋ยวบ้านแป้ง ขนมเบื้องญวน ขนมไทย หมูย่างและหอยทอด นอกจากนี้ยังมีป้อมแนวคูค่ายพม่าและทุ่งข้าวเป็นสัญลักษณ์ของพื้นที่
ย่านชุมชนเก่า: ชุมชนตลาดปากบาง
ที่อยู่: ตำบลพรหมบุรี อำเภอพรหมบุรี จังหวัดสิงห์บุรี ภาคกลาง
ลักษณะสำคัญ: ชุมชนตลาดปากบาง เป็นย่านตลาดการค้าเก่าแก่อายุกว่า 150 ปี ที่ถือว่าเป็นสถานที่ท่องเที่ยวที่สำคัญของอำเภอพรหมบุรี หรือเรียกอีกชื่อหนึ่งว่า "ตลาดปากบาง-หมื่นหาญ" ตั้งอยู่บริเวณริมฝั่งแม่น้ำเจ้าพระยาและฝั่งตะวันตกของถนนสายเอเชียขาขึ้น (เข้าถนนของชุมชนหมายเลข 4014) บริเวณหลักกิโลเมตรที่ 133 ปัจจุบันมีอาคารไม้ห้องแถวกว่า 150 ห้อง ซึ่งส่วนใหญ่ขายอาหารและขนมพื้นบ้านจำนวนมาก โดยมีอาหารที่ขึ้นชื่อ ได้แก่ ผัดไทยปากบาง ก๋วยเตี๋ยว ขนมเปี๊ยะ น้ำพริก ปลาส้ม กวนเชียง กระยาสารท กระหรี่ปั๊บและขนมสาลี่ เป็นต้น
ย่านชุมชนเก่า: ชุมชนบ้านแม่ลา
ที่อยู่: ตำบลแม่ลา อำเภอบางระจัน จังหวัดสิงห์บุรี ภาคกลาง
ลักษณะสำคัญ: ชุมชนบ้านแม่ลา เป็นชุมชนที่ตั้งบ้านเรือนอยู่ริมลำน้ำแม่ลา ซึ่งเป็นลำน้ำสายเก่าของอำเภออินทร์บุรี มีลักษณะเป็นที่ราบลุ่มริมลำน้ำที่มีสภาพแวดล้อมในระบบนิเวศที่ดี มีความร่มเย็น คงสภาพความเป็นธรรมชาติที่อุดมสมบูรณ์ และเป็นแหล่งอาศัยและแหล่งอาหารที่สำคัญของปลานานาชนิด โดยเฉพาะ "ปลาช่อน" ซึ่งเป็นสัญลักษณ์ของตำบลแม่ลา เนื่องจากมีขนาดใหญ่และมีรสชาติอร่อย ปัจจุบันชาวบ้านมีอาชีพหลัก คือ การทำนา ทำสวนและรับจ้าง และมีผลิตภัณฑ์ปลาเชียงและไส้กรอกปลาสมุนไพร แชมพูสมุนไพร เป็นสินค้าสำคัญของพื้นที่
ย่านชุมชนเก่า: ชุมชนย่านตลาดอินทร์บุรี
ที่อยู่: ตำบลอินทร์บุรี อำเภออินทร์บุรี จังหวัดสิงห์บุรี ภาคกลาง
ลักษณะสำคัญ: ชุมชนย่านตลาดอินทร์บุรี เป็นชุมชนย่านการค้าเก่าแก่ของคนสิงห์บุรีบริเวณอำเภออินทร์บุรี ซึ่งมีอายุกว่า 100 ปี ตั้งอยู่ในบริเวณที่ราบลุ่มแม่น้ำเจ้าพระยาที่ไหลผ่านตอนกลางของตำบล โดยมีเส้นทางหลวงหมายเลข 3275 ตัดผ่านพื้นที่ ความสำคัญของชุมชนแห่งนี้คือ ภายในตลาดอินทร์บุรี มีตลาดย่อยอยู่ 3 ตลาดติดกัน คือ ตลาดเหนือ ตลาดกลางและตลาดใต้ โดยเป็นตลาดสดที่ขายกันช่วงเช้า ๆ มีทั้งผักผลไม้และอาหาร ต่อมาบริเวณหน้าตลาดกลางได้มีการจัดตั้งตลาดค่ำหรือตลาดโต้รุ่งขึ้น เพื่อให้คนสิงห์บุรีได้มาจับจ่ายซื้ออาหารการกินในช่วงบ่ายจนถึงค่ำ
ย่านชุมชนเก่า: ชุมชนบ้านระนาม
ที่อยู่: ตำบลชีน้ำร้าย อำเภออินทร์บุรี จังหวัดสิงห์บุรี ภาคกลาง
ลักษณะสำคัญ: ชุมชนบ้านระนาม เป็นชุมชนหมู่บ้านศิลปหัตถกรรมไทย "บ้านระนาม" ตั้งอยู่ในบริเวณรอยต่อจังหวัดสิงห์บุรีกับจังหวัดชัยนาท ตั้งอยู่ทางฝั่งตะวันออกของแม่น้ำเจ้าพระยา เป็นชุมชนที่มีภูมิปัญญาด้านงานจักสานเครื่องใช้ไม้สอยที่จำเป็นในการทำนา เช่น กระบุง ตะกร้า งอบและหมวกจากวัสดุธรรมชาติ เช่น ไผ่ ผักตบชวา ใบลานและหวาย เนื่องจากเป็นชุมชนริมน้ำมีพื้นที่ที่อุดมสมบูรณ์ อาชีพหลักของชาวบ้าน คือ การทำนา ทำสวน ทำไร่และเลี้ยงสัตว์ อาชีพเสริม คือ งานจักสาน
ย่านชุมชนเก่า: ชุมชนตลาดเมืองสุพรรณ
ที่อยู่: ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี ภาคกลาง
ลักษณะสำคัญ: ชุมชนตลาดเมืองสุพรรณ เป็นชุมชนย่านตลาดการค้าในกรรมสิทธิ์ที่ดินของสำนักงานทรัพย์สินฯ จึงมีชื่อเรียกอีกชื่อว่า  ตลาดทรัพย์สินส่วนพระมหากษัตริย์ ตั้งอยู่ทางฝั่งตะวันออกของแม่น้ำท่าจีนหรือทางตอนบนของบริเวณถนนม้าสีหมอกและถนนมิ่นหาญ (เส้นทางหลวงหมายเลข 3431) ซึ่งมีถนนพระพันวษาตัดผ่านแนวเหนือ-ใต้ อาชีพหลักของชาวบ้านคือ การค้าขาย รับจ้างและทำธุรกิจส่วนตัวมีสินค้าที่ขึ้นชื่อ ได้แก่ กระยาสาร์ทน้ำอ้อย ขนมสาลี่นมสดผลไม้และขนมปั้นขลิบ
ย่านชุมชนเก่า: ชุมชนตลาดเก้าห้อง
ที่อยู่: ตำบลบางปลาม้า อำเภอบางปลาม้า จังหวัดสุพรรณบุรี ภาคกลาง
ลักษณะสำคัญ: ชุมชนตลาดเก้าห้อง เป็นย่านตลาดเก่ากว่า 100 ปี ที่ตั้งอยู่ริมแม่น้ำท่าจีน (สร้างประมาณต้นรัชสมัยพระบาทสมเด็จพระจุลจอมเกล้าเจ้าอยู่หัว) สภาพพื้นที่เป็นที่ราบลุ่มเหมาะสำหรับทำการเกษตร "ตลาดเก้าห้อง" มีลักษณะเป็นห้องแถวเรือนไม้ปลูกติดต่อกันเรียงเป็นแถวยาว ในอดีตใช้เป็นที่ค้าขายและแลกเปลี่ยนสินค้ากันของชาวไทย-จีน และยังเป็นชุมชนที่อยู่อาศัยของชาวไทยพวนหรือลาวพวน โดยมีงานประเพณีที่สำคัญ คือ บุญกำฟ้าและงานบุญข้าวจี่ บุญบั้งไฟชาวไทยพวนและประเพณีแข่งขันเรือยาวชิงถ้วยพระราชทาน
ย่านชุมชนเก่า: ชุมชนตลาดสามชุก
ที่อยู่: ตำบลสามชุก อำเภอสามชุก จังหวัดสุพรรณบุรี ภาคกลาง
ลักษณะสำคัญ: ชุมชนตลาดสามชุก เป็นย่านตลาดการค้าริมแม่น้ำท่าจีน ที่มีชื่อเรียกอีชื่อว่า "บ้านสามเพ็ง" ซึ่งใช้ติดต่อค้าขายแลกเปลี่ยนสินค้าทางเรือที่สำคัญในอดีต ตั้งแต่เมื่อ 100 กว่าปีก่อน พื้นที่ส่วนใหญ่เป็นที่ราบมีลักษณะอาคารเป็นกลุ่มห้องแถวเรือนไม้ 2 ชั้น (บนที่ดินราชพัสดุ) ปัจจุบันเป็นตลาดเก่าที่มีชื่อเสียงในระดับประเทศ และยังคงปรากฏรูปแบบศิลปะการตกแต่งอาคารไม้โบราณอยู่ โดยเฉพาะลวดลายฉลุไม้ที่เรียกว่า "ลายขนมปังขิง" ซึ่งเท่าที่พบในตลาดนี้มีถึง 19 ลาย
ย่านชุมชนเก่า: ชุมชนตลาดโพธิ์พระยา
ที่อยู่: ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี ภาคกลาง
ลักษณะสำคัญ: ชุมชนตลาดโพธิ์พระยา เป็นย่านตลาดการค้าดั้งเดิมที่อยู่ริมฝั่งแม่น้ำท่าจีน ก่อตั้งเมื่อปี พ.ศ. 2468 ภายหลังจากการสร้างเขื่อนประตูน้ำโพธิ์พระยา (แม่น้ำท่าจีน) สภาพเดิมเป็นอาคารไม้ชั้นเดียว โดยชาวไทยเชื้อสายจีนได้รวมตัวกันประกอบอาชีพค้าขาย ซึ่งเป็นจุดรวมของผู้คนที่ต้องการเดินทางสัญจรไปมาระหว่าง โพธิ์พระยากับตัวเมืองสุพรรณบุรี ปัจจุบันเป็นตลาดริมน้ำยามเย็น ที่มีลักษณะของอาคารไม้เก่าอยู่รวมกับอาคารพาณิชย์สองชั้นครึ่ง (สร้างขึ้นหลังเหตุการณ์ไฟไหม้ตลาด ปี พ.ศ. 2547) ส่วนใหญ่จำหน่ายอาหารสด ขนมพื้นเมืองและเป็นแหล่งผลิตเครื่องเบญจรงค์
ย่านชุมชนเก่า: ชุมชนตลาดบ้านสุด
ที่อยู่: ตำบลไผ่กองดิน อำเภอบางปลาม้า จังหวัดสุพรรณบุรี ภาคกลาง
ลักษณะสำคัญ: ชุมชนตลาดบ้านสุด เป็นย่านตลาดการค้าเก่าแก่อายุกว่าร้อยปี และเป็นตลาดสุดท้ายที่อยู่ริมคลองบางยี่หน ในอดีตนั้นเป็นศูนย์กลางการค้าขายแลกเปลี่ยนสินค้าและจุดจอดแวะพักบริเวณลำคลองที่ขุดเชื่อมแม่น้ำท่าจีนกับแม่น้ำเจ้าพระยาในสมัยก่อน ตัวตลาดสร้างเป็นห้องแถวไม้เรียงติด ๆ กันไป ด้านไหนที่อยู่ติดริมน้ำก็จะทำเป็น 2 ชั้น โดยมีลำคลองล้อมรอบและมีสะพานไม้เชื่อมติดต่อกัน มีสินค้าประจำถิ่นที่ขึ้นชื่ออย่างเช่น กาแฟโบราณ เป็ดพะโล้ ขนมไทยและขนมหวานต่าง ๆ นอกจากนี้ในพื้นที่ยังมีการจัดงานวัดประจำปี งานงิ้วประจำปีและงานแข่งขันเรืออีกด้วย
ย่านชุมชนเก่า: ชุมชนตลาดศรีประจันต์
ที่อยู่: ตำบลศรีประจันต์ อำเภอศรีประจันต์ จังหวัดสุพรรณบุรี ภาคกลาง
ลักษณะสำคัญ: ชุมชนตลาดศรีประจันต์ เป็นชุมชนย่านตลาดการค้าในตำบลศรีประจันต์ ซึ่งเป็นตลาดโบราณเก่าแก่กว่า 110 ปี ตั้งอยู่ริมแม่น้ำท่าจีนทางฝั่งตะวันออกหรือทางฝั่งตะวันตกของเส้นทางหลวงหมายเลข 340 (ถนนสุพรรณบุรี-ชัยนาท) ซึ่งพื้นที่ส่วนใหญ่เป็นที่ราบลุ่มริมแม่น้ำที่เหมาะแก่การเพาะปลูก โดยรูปแบบของร้านค้าเป็นบ้านเรือนไม้เก่า 2 ชั้นริมน้ำ ที่ยังคงรูปลักษณ์ในอดีต ตลาดแห่งนี้ได้รับรางวัลดีเด่นประเภทแหล่งท่องเที่ยววัฒนธรรม ในปี พ.ศ. 2551 มีสินค้าที่ขึ้นชื่อ ได้แก่ เต้าเจี้ยว (สูตรโบราณ) และลูกประคบสมุนไพรสด